Dis die Jaguares in Poemas-truie | Maroela Media
Maar soos die oud-Bokafrigter Jake White tereg opgemerk het toe hy oor die Bokke se rooi trui vir die volgende toets in Salta gekla het, is die Poemas 'n ander gedierte wanneer die tradisionele wit en ligblou gestreepte trui in toetse gedra word.
Gaan kyk maar na die rou emosie wanneer die Argentynse volkslied voor Saterdag se toets gespeel word. Dis passie, die trane lê vlak, en soos die ou mense altyd gesê het, dis manne wat bereid is om vir hul land te sterf.
Die afrigter, Daniel Hourcarde, het vier veranderinge, een posisioneel, aan die span aangebring wat Georgië met 45-29 in hul onlangse toets geklop het.
Vir diegene wat omgee, Emiliano Boffeli keer terug as regtervleuel en Ramiro Moyano skuif anderkant toe met Matias Moroni op die bank.
Voorlangs vervang Tomas Lavini vir Matias Alenmano op slot, en die flank Pablo Matera speel in die plek van Rodrigo Baez.
Die Bokke het 21 van hul 24 toetse teen die Poemas gewen, maar die Poemas het twee van hul laaste vyf kragmetings gewen.